Verkkopalvelussa tai mobiilisovelluksessa tapahtuneen session määritelmä perustuu sopimukseen siitä, miten kuluttajien käyttäytyminen teknisen mittauksen pohjalta tulkitaan. Klassisesti on päädytty esim. määritelmään jonka mukaan yli puolen tunnin tauko sivuston tai palvelun käytössä käynnistää uuden session, ja myös AudienceProject toimii tämän määritelmän pohjalta. Session määritelmä sisältää mittaustyökalusta riippuen myös muita teknisiä reunaehtoja ja lisäksi mittauksen teknisessä toteutuksessa ja/tai mittausjärjestelmien datan tulkinnassa on yleensä keskinäisiä poikkeavuuksia, jotka selittävät erot tuloksissa. FIAM-mittauksen tuloksissa on vertailtavuus markkinassa eri toimijoiden välillä ja sessiolukujen tuottaminen samoin periaattein kaikille julkaisijoille.
.